text: Ulrik le Fevres søn skaffer skæbnekamp i tv
  26 september 2014 kl. 13.03
  Gratis adgang og fri øl er ikke alene om at skabe interesse om Vejles skæbnekamp fredag aften. TV3 Sport har valgt at ændre program og viser kampen direkte. Det sker efter opfordring fra Thomas le Fevre ? søn af navnkundige Ulrik le Fevre.
  - Det var først bagefter, vi fandt ud af, at det var Ulrik le Fevres søn, siger Søren Hedman, pressechef hos TV3 til Vejle Amts Folkeblad.
  Beslutningen om at ændre program i aften blev taget efter, at TV3 havde modtaget en mail fra Thomas le Fevre. Han læser i København og kan ikke tage til Vejle i aften.
  I mailen skriver han om blødende VB-hjerter og den traditionsrige klub, der har opfostret et hav af landsholdspillere, vundet utallige DM- og pokaltitler og tryllebundet generationer med velpoleret, fremadrettet fodbold, fortæller lokalavisen, som har satset meget på at redde den traditionsrige klub.
  TV SYD er også med på Vejle Stadion til den måske sidste kamp som professionel klub.
  Artikel fra vafo.dk
  